חוק השידור הציבורי הישראלי (תיקון מס' 6), התשע"ז-2017
הצעת חוק ממשלתית, הכנסת ה-20
פורסם: ספר החוקים, חוברת 2595, עמ' 328, 2017-01-10T00:00:00+02:00
בתיקון מספר 5 לחוק השידור הציבורי הישראלי, התשע"ד–2014 נקבע כי תחילת שידורי תאגיד השידור הציבורי יהיו ביום ד' באייר התשע"ז (30 באפריל 2017). כמו כן, נקבע כי ניתן יהיה להקדים את מועד התחילה האמור באחד משני מסלולים: האחד, שר התקשורת ושר האוצר רשאים להקדים את מועד התחילה אם המועצה הודיעה להם כי התאגיד ערוך להתחיל בשידורים במועד הקודם ליום התחילה; השני, הסמכה כללית לשרים האמורים, לאחר התייעצות עם המועצה, להקדים, בצו, את מועד התחילה. בתיקון זה בוטל המסלול הראשון להקדמת מועד התחילה, והותר כנו המסלול השני המקנה לשרים סמכות כללית להקדים בצו את מועד התחילה.